रिश्तेदार के यहां शादी में आया था; तेलंगाना में अचानक धड़कनें रुकने की हफ्ते की चौथी घटना
Hyderabad Boy Dies While Dancing At Wedding, Horrific Video Goes Viral तेलंगाना के नांदेड़ में डांस करते-करते एक युवक की अचानक मौत हो गई। घटना पिछले शनिवार (25 फरवरी) की है, जहां शादी में डांस कर रहे एक 19 साल के युवक की
तेलंगाना के नांदेड़ में डांस करते-करते एक युवक की अचानक मौत हो गई। घटना पिछले शनिवार (25 फरवरी) की है, जहां शादी में डांस कर रहे एक 19 साल के युवक की हार्ट अटैक से मौत हो गई। महाराष्ट्र का रहने वाला मुट्यम हैदराबाद से करीब 200 किलोमीटर दूर निर्मल जिले के पारडी गांव में अपने रिश्तेदार के यहां शादी में आया था।
घटना का वीडियो सोशल मीडिया पर वायरल
घटना वीडियो सोशल मीडिया पर वायरल हो रहा है, जिसमें देखा जा सकता है कि युवक अपने पसंदीदा तेलुगु गाने पर डांस कर रहा है। 40 सेकंड के वीडियो में कुछ समय बाद दिखता है कि वह डांस करते-करते अचानक से जमीन पर गिर पड़ा। जब तक लोग कुछ समझ पाते, उसकी मौत हो गई। वहां मौजूद लोग उसे अस्पताल ले गए, जहां डॉक्टरों ने उसे मृत घोषित कर दिया। डॉक्टर के मुताबिक, युवक की मौत दिल का दौरा पड़ने से हुई।
तेलंगाना में एक हफ्ते में अचानक हार्ट-अटैक आने की ऐसी चौथी घटना
तेलंगाना में यह एक हफ्ते में ऐसी चौथी घटना है जहां अचानक से लोगों को हार्ट-अटैक आया और वे बेहोश होकर गिर पड़े। एक केस में ट्रैफिक कॉन्स्टेबल ने CPR देकर शख्स को मौत से बचा लिया, लेकिन दो मामलों में दो लोगों की जान चली गई। नीचे पढ़िए तीनों मामले...
1. वर्कआउट के दौरान पुलिस कांस्टेबल की हार्ट अटैक से मौत
तेलंगाना में एक हफ्ते में ये चौथी घटना है। इससे पहले 22 फरवरी को हैदराबाद के एक जिम में वर्कआउट के दौरान पुलिस कांस्टेबल की हार्ट अटैक से मौत हो गई। मृतक की पहचान 24 साल के विशाल के रूप में हुई। घटना का वीडियो भी सामने आया, जिसमें दिख रहा है कि विशाल पहले पुशअप्स कर रहा है। इसके बाद विशाल वॉर्मअप करता है।
इसी दौरान उसे सीने में दर्द होता है और वह गिर जाता है। विशाल जिम की मशीन का सहारा लेकर संभलने की कोशिश करते हैं, लेकिन महज 15 सेकंड में उनकी मौत हो जाती है। पूरी खबर यहां पढ़ें...
2. ट्रैफिक पुलिसकर्मी ने CPR देकर बचाई शख्स की जान
तेलंगाना में पिछले शुक्रवार को एक शख्स चलते-चलते अचानक गिर गया। हालांकि, ऑन-ड्यूटी ट्रैफिक कॉन्स्टेबल ने CPR (कार्डियोपल्मोनरी रिससिटेशन) देकर एक शख्स की जान बचाई। ट्रैफिक पुलिसकर्मी ने फुर्ती दिखाते हुए उसके दिल के ऊपर तब तक प्रेशर लगाया जब तक उसकी सांस नहीं लौट आई। पूरी खबर यहां पढ़ें...
3. हैदराबाद में एक हल्दी समारोह में व्यक्ति की मौत
हैदराबाद में 20 फरवरी को एक हल्दी समारोह में शामिल एक व्यक्ति अचानक गिर गया और उसकी मौके पर ही मौत हो गई थी। घटना के एक वीडियो में, दूल्हे के पैरों पर हल्दी लगाने के लिए आया था। जैसे ही वह हल्दी की रस्म कर रहा था, व्यक्ति को अचानक कार्डियक अरेस्ट आया जिसकी उसकी मौत हो गई।
जानिए इन मामलों को लेकर क्या है एक्सपर्ट्स की राय
अचानक ऐसे मामलों की बाढ़ आने के पीछे कुछ लोग कोविड-19 पर सवाल उठा रहे हैं तो कुछ लोग कोरोना वैक्सीन पर। लोगों की शंकाओं और सवालों को हमने देश के जाने-माने एक्सपर्ट्स से पूछा। एक्सपर्ट्स ने इन मौतों के पीछे कारण जो कारण बताएं वो पढ़ने के लिए यहां क्लिक करें...
डांस करते-करते अचानक मौत...ऐसे कई मामले सामने आ चुके हैं... 
दोस्त की बारात में डांस कर रहे युवक की मौत
मध्य प्रदेश के रीवा में दोस्त की बारात में डांस करते-करते युवक की मौत हो गई। वह बारात में डीजे और बैंड की धुन पर नाचते-नाचते अचानक जमीन पर गिर गया। उसे अस्पताल ले जाया गया। यहां डॉक्टरों ने उसे मृत घोषित कर दिया। युवक को हार्ट अटैक आने की आशंका जताई जा रही है। पूरी खबर यहां पढ़ें
शादी में नाच रही थीं 4 बहनें; एक अचानक गिर पड़ी, मौत
संगीत का कार्यक्रम, चार महिलाएं स्टेज पर परफॉर्म कर रही हैं। डांस करते-करते अचानक एक महिला गिरी और फिर उठ नहीं सकी। महिला को हार्ट अटैक आया था। इसका VIDEO भी सामने आया है। मामला सिवनी जिले के बखारी गांव का है। पढ़ें पूरी खबर... 
बारात में डीजे के पीछे नाच रहा था, गिरा तो फिर नहीं उठा...
करीब सात महीने पहले उज्जैन के इंगोरिया में एक युवक डीजे पर डांस करते-करते अचानक बेहोश हो गया था। फिर उसको होश ही नहीं आया। दोस्त उसे जिला अस्पताल ले गए। डॉक्टरों ने उसे मृत घोषित कर दिया। मृतक अपने दोस्त की बारात में आया था। पूरी खबर यहां पढ़ें...
भाई के रिसेप्शन में नाच रहा था, हार्ट फेल होने से युवक की मौत, दोस्त ड्रामा समझते रहे
एक साल पहले बैतूल में एक युवक की डांस करते-करते मौत हो गई थी। इसका VIDEO सामने आया था। युवक अपने चचेरे भाई के रिसेप्शन में डांस करते हुए नीचे गिर गया। दोस्तों को लगा कि वह मस्ती कर रहा है। काफी देर तक इसी हालत में रहा तो उठाकर देखा, तब तक वह दम तोड़ चुका था।पूरी खबर यहां पढ़ें...